Janosch

Janošas (Janosch), tikrasis vardas Horstas Ekertas (Horst Eckert, g. 1931 m. kovo 11 d.) – Lenkijoje gimęs vokiečių vaikų rašytojas, dailininkas (iliustratorius).

 Biografija 
Po II pasaulinio karo su tėvais pasitraukė į Vokietiją. Oldenburgo apylinkėse dirbo tekstilės gamykloje. 1947–1949 m. mokėsi Krefeldo tekstilės meno mokykloje, 1953 m. trumpai studijavo Miuncheno dailės akademijoje. Metęs akademiją dirbo laisvai samdomu kūrėju. Bendradarbiavo periodiniuose leidiniuose. 1980 m. išsikėlė gyventi į Ispaniją (Tenerifę).

 Kūryba 

Janošas išgarsėjo paveikslėlių knygomis, kurias pats iliustravo, jų sukūrė virš 100. Kūriniuose dažniausiai vaizduojami sužmoginti gyvūnai ir daiktai, imituojamas vaiko naivumas, būdingas komizmas.

 Bibliografija 
Žymiausi kūriniai:

 Automobilio vardas Ferdinandas (Das Auto hier heißt Ferdinand, 1964 m.)
 Ferdinandas Liūtų šalyje (Ferdinand im Löwenland, 1965 m.)
 Brolių Grimų pasakos kitaip (Janosch erzählt Grimm’s Märchen, 1972 m., lietuviškai 2007 m.)
 Stiprusis automobilis Ferdinandas (Das starke Auto Ferdinand, 1975 m.)
 Panama labai graži (Oh, wie schön ist Panama, 1976 m., lietuviškai 1989, 2006, 2008, 2017 m.)
 Kiškiai piškiai nekvaili (Hasenkinder sind nicht dumm, 1978 m., lietuviškai 1997 m.)
 Suraskime lobį, vaikai (Komm, wir finden einen Schatz, 1979 m., lietuviškai 1989 m.)
 Žvėrių gyvenimas (Das Leben der Thiere, 1981 m., lietuviškai 2007 m.)
 Trumpas mokslas apie žvėris (Kleine Tierkunde für Kinder, 1984 m., lietuviškai 1999 m.)
 Laiškas Tigrui (Post für den Tiger, 1980 m., lietuviškai 1989 m.)
 Šmurliuko istorijos (Das grosse Schnuddel-Buch, 1997 m., lietuviškai 2009 m.)

 Šaltiniai 

Kategorija:Vokietijos rašytojai
Kategorija:Vaikų rašytojai
Kategorija:Vokietijos iliustratoriai